*Proiect*

# **GUVERNUL REPUBLICII MOLDOVA**

## **H O T Ă R Î R E nr.\_\_\_\_**

**din \_\_\_\_\_\_\_\_\_\_\_\_ 2016**

#### mun. Chişinău

**Cu privire la modificarea și completarea Hotărârii Guvernului nr. 370 din 12 aprilie 2006**

  În scopul executării prevederilor art. 157 lit. c) din Codul educației al Republicii Moldova nr. 152  din 17 iulie 2014 , Guvernul **HOTĂRĂŞTE:**

Hotărârea Guvernului nr. 370 din 12 aprilie 2006 ”Cu privire la organizarea Concursului republican ”Pedagogul anului” (Monitorul Oficial al Republicii Moldova, 2006, nr.59-62, art.409), cu modificările şi completările ulterioare, se modifică și se completează după cum urmează:

1. în tot textul hotărârii şi al Regulamentului de organizare şi desfăşurare a Concursului Republican "Pedagogul anului", sintagma "Ministerul Educaţiei și Tineretului" se substituie cu sintagma "Ministerul Educaţiei" la cazul gramatical corespunzător;
2. punctul 13 Regulamentul de organizare şi desfăşurare a Concursului Republican "Pedagogul anului", se modifică și va avea următorul cuprins:

”13. La etapa a treia a concursului se acordă:

a) premiul I din fiecare categorie de cadre didactice întitulat ”Educatorul anului”, ”Învățătorul anului” sau, respectiv, Profesorul anului” și:

 trofeul (statueta) ”Pedagogul anului”;

premiu bănesc în valoare de 50000 lei;

b) premiul II din fiecare categorie de cadre didactice în valoare de 25000 lei și Diploma de onoare a Ministerului Educației;

c) premiul III din fiecare categorie de cadre didactice în valoare de 15000 lei și Diploma de onoare a Ministerului Educației.

Laureaților premiilor I, II și III li se acordă gradul didactic următor celui pe care îl dețin sau li se confirmă gradul didactic superior pentru cadrele didactice deținătoare ale gradului didactic superior.

Celorlalți participanți la etapa a treia a concursului li se acordă Diploma de participare din partea Ministerului Educației”.

##### Prim-ministru Pavel FILIP

**Contrasemnează:**

Ministrul educaţiei Corina Fusu

Ministrul finanţelor Octavian Armașu